Jo Tenfjord

**Johanne Marie Giæver Tenfjord** (1918–2007) var bibliotekar, forfatter, oversetter, forlegger og kulturarbeider. Hun ble kjent for sin formidling av eventyr og myter. Disse omfatter både egendiktede, gjendiktede og fortellinger bygget på myter.

## Liv og virke
Tenfjord har selv sagt at hennes oppvekst i Oslo ladegård var å vokse opp i et spøkelseshus, der de hadde et spøkelse som de daglig måtte forholde seg til. I oppveksten var hun omgitt av mange gamle mennesker som hadde mange gode historier og eventyr å fortelle. Familien hennes kommer fra Olderdalen i Troms, og i historien *Tre trylleord* (1976) er handlingen lagt til Troms. 

Tenfjord arbeidet i perioden 1940&ndash;47 som bibliotekar ved Deichmanske bibliotek i Oslo. Senere studerte hun barnelitteratur, og underviste i emnet ved Statens bibliotekhøgskole og som foreleser ved forskjellige lærerhøgskoler. Hun arbeidet også som redaktør i Bokklubbens Barn. 

Tenfjord var en av de forfatterne som var med på å endre innholdet i barnebøkene etter 2. verdenskrig, hvor hun i *Venner verden over* (1949) skriver for å fremme internasjonal forståelse. Inspirasjon til boken fikk hun etter i 1948 å ha fått et UNESCO-stipend til deltagelse ved et internasjonalt seminar i USA om formidling av FNs oppbygging og målsetting.

## Hannebo Holm og Guri Gla
Tenfjord debuterte litterært i 1941 under pseudonymet **Guri Gla** med boken *Valsesommer*. Hun ga også ut boken *Hannemor vil ikke gifte seg* under samme psevdonym (1942). I 1956 ga hun ut boken *Skjønnhetsdronning* under pseudonymet **Hannebo Holm**.

Boken *Skjønnhetsdronning* fikk Kultur- og kirkedepartementets litteraturpris for barne- og ungdomslitteratur (3. pris) i 1956.

## Verv
* 1956–1965 Formann i Norsk Barnebokforum / Norsk kuratorium for barne- og ungdomsbøker
* 1957–1981 Medlem av Kirkedepartementes rådgivende komite for skoleboksamlinger
* 1965–1968 President for Children's International Summer Villages
* 1966–1974 Formann i Den norske UNICEF-komité 
* 1974–1982 Formann i Kringkastingsrådet

* Styremedlem og viseformann for International Board on Books for Young People
* Medlem av juryen for H.C. Andersen-prisen

## Referanser


## Litteratur
;Egne verk
* 1941: *Valsesommer* (som Guri Gla)
* 1942: *Hannemor vil ikke gifte seg* (som Guri Gla)
* 1947: *Barn og lesning*
* 1949: *Venner verden over*
* 1954: *Jens krysser himmelrommet* (sammen med Gunnar Oxaal)
* 1956: *Skjønnhetsdronning* (som Hannebo Holm)
* 1959: *I arbeid for Norges hjem*
* 1968: *Olav's Potato Field*
* 1971: *Regnbuebroen og andre fortellinger*
* 1973: *Jørgen fra Helgeland*
* 1974: *På spor etter spor*
* 1976: *Tre trylleord*
* 1977: *Reisen gjennom våren*
* 1979: *Tre trudelutter*
* 1982: *Hvor er dokka?*
* 1986: *Påskemåne, ønskesol*
* 1987: *Sistemann støtt*
* 1988: *Den store gåten*
* 1992: *Tulipanens hemmelighet*
* 1994: *Sally Sjørøverdatter*
* 1997: *Fra bøkenes verden* (barnelitteraturhistoriske biografier)

;Som redaktør, oversetter
* 1959: *Eventyr og sagn*, L. Bechstein
* 1963–1965: *Barndomslandet*
* 1968: *Tam-tam-trommelom og andre afrikanske eventyr*
* 1971: *Ønsketreet*
* 1979: *Ro, ro til regleland*
* 1986: *Norge rundt med eventyr*
* 1989: *Den store dikt- og regleboka*
* 1990: *Den Store eventyrboka*
* 1992: *Julenisseboka*
* 1995: *Asbjørnsen og Moe*
* 1996: *Barnas skattkiste*
* 1996: *Den store fest- og høytidsboka*
* 1997: *Baron von Münchhausen*
* 1997: *Hundre års barndom* 

;Oversettelser
Lista er ufullstendig, og det antas at Tenfjord har oversatt nærmere 200 barnebøker.
* 1948; *Mesterdetektiven Blomkvist*, Astrid Lindgren
* 1952: *Ingen steder som Bakkebygrenda*, Astrid Lindgren
* 1956: *Anne drar fra Bjørkely*, L. M. Montgomery
*1957: *Rasmus på luffen,* Astrid Lindgren
* 1957: *Annes drømmehjem*, L. M. Montgomery 
* 1958: *Barna fra Bråkmakergata*, Astrid Lindgren | 1964: *Lotta fra Bråkmakergata*
* 1958: *Anne og regnbuedalen*, L. M. Montgomery 
* 1961: *Jul i stallen*, Astrid Lindgren
* 1962: *Emily på månegården*, L. M. Montgomery (med 2 påfølgende bøker i seriene i 1963 og 1964)
* 1964: *Jul i Bakkebygrenda*, Astrid Lindgren
* 1972: *Anne og Marilla* L. M. Montgomery
* 1974: *En bjørn ved navn Paddington*, Michael Bond (med 5 påfølgende bøker i serien i årene etter)
* 1983: *Robin Hood*, Rosemary Sutcliff
* 1990: *Ramperim og ville vers*, Roald Dahl
* 1992: *Barna fra Bråkmakergata*, Astrid Lindgren
* 2000: *Pippi Langstrømpe i Humlegården*, Astrid Lindgren

;Tenfjords bøker på engelsk og tysk
* *Beauty queen*, Abelard Schuman
* *A husband for Hannah*, Abelard Schuman 
* *Olav's potato field*, Silver Burdett & Co

* *Sally und das Geheimnis der Schatzinsel*, (Hamburg, 1996)

;Om henne
* Jo Tenfjord. *Barndom i Oslo ladegård* (Gamlebyen historielag, 2003) (hefte)
* Jo Tenfjord. «Mitt liv med barnebøker» I: *Forfatteren*, nr 4, 2003
* *Barnebokas veier : festskrift til Jo Giæver Tenfjord på 70-årsdagen 13. august 1988*, redigert av Karin Beate Vold og Tordis Ørjasæter (Eide forlag, 1988)

## Priser
* Kultur- og kirkedepartementets litteraturpris for barne- og ungdomslitteratur 1949, for *Venner verden over*
* Kultur- og kirkedepartementets litteraturpris for barne- og ungdomslitteratur 1954, for *Jens krysser himmelrommet* (sammen med Gunnar Oxaal)
* Kultur- og kirkedepartementets litteraturpris for barne- og ungdomslitteratur 1956, for *Skjønnhetsdronning* (som Hannebo Holm)
* Kultur- og kirkedepartementets billedbokpris for barne- og ungdomslitteratur 1973, for *Jørgen fra Helgeland* (sammen med Reidar Johan Berle)
* International Board on Books for Young People Certificate of Honor, for *Tre trylleord* (sammen med Reidar Johan Berle)
* Kultur- og kirkedepartementets litteraturpris for barne- og ungdomslitteratur 1976, for *Tre trylleord*
* Askeladdprisen 1985
* Jella Lepman-medaljen (International Board on Books for Young People) 1991
*Bastianprisen for barne- og ungdomslitteratur 1993, for «en fremragende oversettergjerning»
* Månedens ungdomsbok januar 1997 (tysk), for *Sally und das Geheimnis der Schatzinsel* (*Sally Sjørøverdatter*)

## Eksterne lenker
* Tidsskriftet Forfatteren, nummer 4.03. Inneholder Jo Tenfjords selvbiografiske foredrag «Mitt liv med barnebøker»